stanford-oval/wikipedia huggingface dataset:
Anderson Silva (karateka)

| Anderson da Silva> Henkilötiedot |
| --- | --- |
Kansalaisuus:   Brasilia
Kyokushin-ottelija
Aktiivisena:  ?–2010
Painoluokka:  superraskassarja
| Mitalit> Maa:   Brasilia.Miesten kyokushin.All American Open  | Mitalit> Maa:   Brasilia.Miesten kyokushin.All American Open  | Mitalit> Maa:   Brasilia.Miesten kyokushin.All American Open  | Maa:   Brasilia> Miesten kyokushin. |
| --- | --- | --- | --- |
|  Pronssia | New York 2005 | avoin |  |
| Brasilian Open  | Brasilian Open  | Brasilian Open  |  |
|  Hopeaa | 2008 | avoin |  |
Anderson da Silva on brasilialainen karateka. Hän saavutti Kyokushinissa All American Openissa pronssia ja brasilian mestaruuskilpailuissa hopeaa.
Kilpaura

Silva saavutti All American Openissa käydyn yhdysvaltain mestaruudesta käydyssä turnauksessa pronssia. Seuraavina vuosina hän sijoittui samassa turnauksessa seitsemänneksi vuonna 2006 ja kahdeksanneksi 2007. Silva eteni toista kertaa mitalikamppailuun 2008, mutta hävisi All American Openin pronssimitalin Eduardo Tanakalle. Samana vuonna Silva saavutti hopeaa Brasilian mestaruuskilpailuissa hävittyään loppuottelussa Diogo Silvalle.
Silva oli vielä mukana vuoden 2009 maailmanmestaruuskilpailuissa, jossa hän sijoittui kuudenneksi superraskaassasarjassa.
All Night Long

| ”All Night Long” Rainbow |
| --- | --- | --- |

Singlen tiedot
 Albumilta: Down to Earth
 Äänitetty : Le Chateau, Pariisi, Ranska, 1979
 Julkaistu: helmikuu 1980
 Formaatti: 7"-single
 Tuottaja(t): Roger Glover
 Tyylilaji: hard rock, AOR
 Kesto: 03.49
 Levy-yhtiö: Polydor Records
Listasijoitukset
 Britannia 5. (16. helmikuuta 1980)   Irlanti 6. (16. maaliskuuta 1980)
Rainbow'n muut singlet
| ”Since You Been Gone” 1979 | ”All Night Long” 1980 | ”I Surrender” 1981 |
All Night Long on Rainbow-yhtyeen kappale ja single vuonna 1979 julkaistulta albumilta Down to Earth. Singlenä se julkaistiin helmikuussa 1980. Britanniassa kappale menestyi edellissingle ”Since You Been Goneakin” paremmin ja pääsi listan viidennelle sijalle. Sen sijaan Yhdysvalloissa ”All Night Long” ei sijoittunut.
Kappaleen tarkoitus oli osoittaa, että yhtye pystyi kirjoittamaan hitin myös itse, sillä ”Since You Been Gone” oli ollut cover Russ Ballardin kirjoittamasta kappaleesta. Basisti Roger Gloverin kirjoittama laulun sanoitus kertoo naispuolisesta fanista, joka on keikan jälkeen ”yli-innokas”. Sanoitus herätti arvostelua feministien suunnalta väitetyllä seksistisyydellään. Glover puolustautui ilmoittamalla, että sanoituksen oli tarkoitus olla hauska.
Kappaleesta äänitettiin liveversio vuoden 1980 Monsters of Rock -festivaaleilla Doningtonissa. Kyseinen yli kuusiminuuttinen esitys on albumilla All Night Long: An Introduction.
Kappaleet

A-puoli
All Night Long – 3.49 (säv. Ritchie Blackmore/Roger Glover)
B-puoli
Weiss Heim – 3.55 (säv. Blackmore)
Lähde:
Kokoonpano

Ritchie Blackmore – kitara
Graham Bonnet – laulu
Don Airey – kosketinsoittimet
Roger Glover – bassokitara
Cozy Powell – rummut
Amur-Nyžnodniprovskin piiri

| Amur-Nyžnodniprovskin piiri Амур-Нижньодніпровський район |
| --- | --- |
 Vaakuna
 Amur-Nyžnodniprovskin piiri (aluenumero 1) sijaitsee Dneprin vasemmalla rannalla, Dnipron kaupungin pohjoisosassa.
Valtio:  Ukraina
Alue:  Dnipropetrovskin alue
Piiri:  Dnipron piiri
Kaupunki:  Dnipro
Perustettu:  1918
Pinta-ala  ():  71,626 km²
Väkiluku (2016)  ():  144 852
Amur-Nyžnodniprovskin piiri (ukr. Амур-Нижньодніпровський район, Amur-Nyžnodniprovskyi raion) on yksi Ukrainan Dnipron kahdeksasta hallinnollisesta alueesta (kaupunkipiiristä). Dneprin vasemmalla rannalla, Dnipron pohjoisosassa sijaitsevan kaupunkipiirin pinta-ala on 71,626 neliökilometriä. Amur-Nyžnodniprovskin piiri on perustettu vuonna 1918.
Amur-Nyžnodniprovskin piiri rajautuu lännessä ja pohjoisessa Dnipropetrovskin alueen Dnipron piirin muihin osiin; esimerkiksi Obuh’ivkan kylä sijaitsee Amur-Nyžnodniprovskin piirin länsipuolella. Idässä naapureina ovat Dnipron kaupungin Teollisuuspiiri ja Samaran piiri. Etelässä virtaa Dnepr ja sen vastarannalla on viisi Dnipron kaupungin keskustan ja länsiosan kaupunkipiiriä (idästä länteen lukien): Kirkkopiiri, Ševtšenkon piiri, Keskustan piiri, Tšetšelivkan piiri ja Novokodakin piiri.
Piirin väestöarvio on 144 852 (1.1.2016). Aiemmin väkiluvut olivat 168 768 (VL 1989), 160 572 (VL 2001) ja 151 515 (2008, arvio). Vuonna 2001 piirin asukkaiden yleisimmät äidinkielet olivat väestönlaskennan mukaan: ukraina (&&&&&&&&&&&&&052.060000052,6 %), venäjä &&&&&&&&&&&&&046.060000046,6 %) ja muut kielet (&&&&&&&&&&&&&&00.08000000,8 %).
Amur-Nyžnodniprovskin piirissä sijaitsevat tai sinne johtavat muun muassa:
Nyžnodniprovskin rautatieasema
Kaidakyn silta (ukr. Кайдацький міст, Kaidatskyi mist)
Amurin silta
Tsentralnyi-silta (Keskustan silta)
useita Dneprin saaria
useita järviä
Nyžnodniprovskin rautatieasema.
Kaidakyn silta johtaa Dneprin oikealta rannalta joen vasemmalle rannalle, Amur-Nyžnodniprovskin piiriin.
Keskustan silta (Tsentralnyi mist).
Pyhien martyyrisisarusten Vera, Nadežda ja Ljubov sekä heidän äitinsä Pyhän Sofian kirkko piirin itäosassa (вул. Марії Лисиченко, 2-Д).
Aiheesta muualla

Kuvia tai muita tiedostoja aiheesta Amur-Nyžnodniprovskin piiri Wikimedia Commonsissa
Amur-Nyžnodniprovskin piirin rajat Open Street Map -kartalla (OSM) (ukrainaksi) (openstreetmap.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Амур-Нижньодніпровський район
Käännös suomeksi
Ansa (täsmennyssivu)

Wikisanakirjassa on tähän liittyvä sananselitys: .
Ansa voi tarkoittaa ainakin seuraavia:
ansa, laite riistan pyydystämiseen
Ansa, etunimi
ANSA, Agenzia Nazionale Stampa Associata, italialainen uutistoimisto
Ansa (L'Assomoir), Émile Zolan romaani vuodelta 1878
Ansa (Gervaise), René Clémentin ohjaama elokuva vuodelta 1956
Ansa – Parallax View, Alan J. Pakulan ohjaama elokuva vuodelta 1974
Ansa, Markku Onttosen ohjaama televisioelokuva vuodelta 1981
Ansa (The Trap), James Goldsmithin tietokirja vuodelta 1993.
Ansa (The Set Up), Strathford Hamiltonin ohjaama elokuva vuodelta 1995
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ansa”, voi hakea sivunnimihaulla, laajalla sivunnimihaulla tai tekstihaulla.
Anthology

Anthology on englanninkielinen sana joka tarkoittaa suomeksi antologiaa.
Anthology voi tarkoittaa:
The Beatles Anthology, Beatlesin tv-dokumentti, kolme albumia ja kirja
Anthology, Bruce Dickinsonin DVD
Anthology -nimisiä albumeita:
Anthology, Bryan Adamsin albumi
Anthology, Steve Alaimon albumi
ANThology, Alien Ant Farmin albumi
Anthology, Anti-Nowhere Leaguen albumi
Anthology, Asian albumi
The Anthology, Bachman-Turner Overdriven albumi
Anthology, Bad Mannersin albumi
Anthology, The Bandin albumi
Anthology, Chuck Berryn albumi
Anthology, Cameon albumi
Anthology, Canin albumi
Anthology, The Cleanin albumi
The Anthology, Joe Cockerin albumi
Anthology, Colosseumin albumi
Anthology, Cymbalsin albumi
The Anthology, Deep Purplen albumi
Anthology, Christie Front Driven albumi
Anthology: Marvin Gaye, Marvin Gayen albumi
Anthology, Generation X:n albumi
Anthology, Sammy Hagarin albumi
Anthology, House of Lordsin albumi
The Anthology 1961–1977, The Impressionsin ja Curtis Mayfieldin albumi
Anthology, Michael Jacksonin albumi
Anthology, The Jackson 5:n albumi
Anthology, Ben E. Kingin albumi
Anthology: Down in Birdland, Manhattan Transferin albumi
Anthology, Manowarin albumi
Anthology, Steve Miller Bandin albumi
Anthology, The Miraclesin albumi
Anthology, The Moody Bluesin albumi
Anthology, New Model Armyn albumi
Anthology, Obituaryn albumi
Anthology, Oingo Boingon albumi
Anthology, Stella Partonin albumi
Anthology, Pentanglen albumi
The Anthology (1968–1992), Richard Pryorin albumi
Hey! Ho! Let's Go: The Anthology Ramonesin albumi
Anthology, Patrice Rushenin albumi
Anthology, Saxonin albumi
Anthology, Selenan albumi
Anthology, Carly Simonin albumi
The Anthology... So Far, Ringo Starrin albumi
Anthology, The Supremesin albumi
Anthology, Temptationsin albumi
The Anthology, A Tribe Called Questin albumi
Anthology, UFO:n albumi
The Anthology (1947–1972), Muddy Watersin albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anthology”, voi hakea sivunnimihaulla, laajalla sivunnimihaulla tai tekstihaulla.
Andri Kožuh’ar

Andri Kožuh’ar (s. 20. heinäkuuta 1999 Tiraspol, Moldova) on ukrainalainen jalkapalloilija. Hän on pelipaikaltaan maalivahti. Hän edustaa Slovakian pääsarjassa pelaavaa Zemplín Michalovcea. Hän on aiemmin pelannut kotimaansa lisäksi Latviassa.
Kožuh’ar aloitti liigauransa marras-joulukuussa 2018 Ukrainassa Tšornomorets Odessan joukkueessa. Hän pelasi avauskaudellaan kahdeksan pääsarjaottelua ja seuraavalla kaudella 15 ottelua toisella sarjatasolla. Hän siirtyi tammikuussa 2020 latvialaisseura Valmieraan mutta pelasi vuoden aikana vain kolme pääsarjaottelua. Vuoden 2021 alkupuolella hän oli ilman sopimusta ja siirtyi heinäkuussa 2021 slovakialaisseura Zemplín Michalovceen, jossa hän pelasi 14 liigaottelua kaudella 2021–2022.
Kožuh’ar on pelannut Ukrainan alle 18-, alle 19- ja alle 21-vuotiaiden maajoukkueissa.
Amuqin laakso

Yleiskuva Amuqin laaksosta.
Amuqin laakso on soistunut tasanko Pohjois-Syyriassa ja Turkin Antiokiassa Amanus-vuorten ja Välimeren koilliskolkan välissä. Tasangolla on monia esihistoriallisia löytöpaikkoja eri ajoilta. Ne on nimetty ikäjärjestyksessä Amuq A:sta Amuq J:hin. Vanhimmat löytöpaikat ovat 6000-luvulta eaa. 1930-luvulla arkeologisia tutkimuksia tehtiin kaikkiaan 178 paikassa. 1990-luvun tutkimuksissa kaivettiin vielä 54 paikkaa lisää.
Amuqin esihistorialliset vaiheet

Amuq A  n. 7000–6500 eaa. Hassunan kulttuuria vastaava
Amuq B Samarran kulttuuria vastaava
Amuq C 5700–5200 eaa. Halafin kulttuuria vastaava, Mesopotamian Ubaid 2
Amuq D Pohjoinen Ubaid 3, Halaf
Amuq E n. 3500 eaa. Ubaid 4, Susa A, varhainen Tepe Gawra
(Amuq F)
Amuq G Uruk-kausi
Amuq H Varhaisdynastinen Sumeri
Amuq I Mesopotamian Akkad
Amuq J Akkadin jälkeen, Elamin Simashkin kuninkaat
Aiheesta muualla

Context database (Arkistoitu – Internet Archive)
Archatlas Amuq (Arkistoitu – Internet Archive)
Toronto “THE 1998 Amuq valley regional project suervey” (Arkistoitu – Internet Archive)
Anders Regnell

| Anders Regnell |
| --- | --- |
 Anders Regnell.
Henkilötiedot
Syntynyt: 1807
Kuollut: 1884 (76–77 vuotta) 
Kansalaisuus:  Ruotsi
Koulutus ja ura
Tutkimusalue:  ilmasto ja luonnontiede
Anders Fredrik Regnell (1807–1884) oli ruotsalainen lääkäri, luonnontieteilijä ja lahjoittaja. Samalla kun hän vuodesta 1840 oli lääkärinä Brasiliassa, hän havainnoi ilmastoa ja eläinkuntaa, perehtyi geologisiin kysymyksiin sekä keräsi kasvikokoelman, josta suurimman osan luovutti Tukholman Riksmuseetille, jonkin verran kasveja muillekin Pohjoismaiden museoille. Lisäksi hän luovutti noin 800 000 kruunua tieteen edistämiseksi enimmäkseen Uppsalan yliopistolle ja tiedeakatemialle.
Regnellin nimeämien kasvien tieteellisen nimen perässä käytetään nimen jälkeen liitettävää auktorilyhennettä Regnell.
Aiheesta muualla

Kuvia tai muita tiedostoja aiheesta Anders Regnell Wikimedia Commonsissa
Anderberg, Arne: Anders Fredrik Regnell Naturhistoriska riksmuseet.  7.11.2014. Arkistoitu 13.10.2020. Viitattu 11.10.2020. (englanniksi)
Regnell, Anders Fredrik (1807-1884) Jstor Global Plants. Viitattu 11.10.2020. (englanniksi)
Santos, Karin dos: Brazilian plant specimens at the Regnellian herbarium: history and repatriation. Rodriguésia, 2016, 67. vsk, nro 4.  doi:10.1590/2175-7860201667403.  Artikkelin verkkoversio. Viitattu 11.10.2020. (englanniksi)
Aliens versus Predator (sarjakuva)

Aliens versus Predator on Dark Horse Comicsin vuosina 1989–1991 julkaisema sarjakuva. Sarjakuvaa julkaistiin Dark horse Presentsin numeroissa 34–36 ja omana julkaisuna Aliens vs. Predator 1–4. Kokooma-albumi kaikista jaksoista julkaistiin vuonna 1991 (isbn 1-878574-27-2). Sarjakuvan käsikirjoitti Randy Stradly. Kuvituksesta ja tussauksesta vastasivat Phil Norwood, Chris Warner, Karl Story ja Robert Campanella.
Sarjakuva yhdisti ensimmäistä kertaa kaksi science fiction -elokuvien kuuluisaa hirviötä.
Teoksessa esitettiin ensimmäistä kertaa myöhemmin käytetty ajatus Predator-lajin metsästysretkistä osana heimojen initiaatiomenoja.
Sarjakuvan ensimmäiset kolme jaksoa ”The Cracks in Our Technology”, ”The Old Ways Seem More Honest” ja ”A change of Scenery” pohjustavat lopun tarinan kuvaamalla miten Predator istuttaa Alienia eri planeetoille myöhempää miehuuskoetta varten. Sarjakuvan loput jaksot ”Somebody’s Idea of Paradise”, ”Weve got an Emergency Here”, ”Never Align Yourself With a Loser”, ”I’ll Remember You” ja ”Trophies” kuvaavat pieleen mennyttä miehuuskoetta kuvitteellisella planeetta Ryushilla.
Sarjakuvan jälkeen Alien vs. Predator -teema on toistunut muissakin medioissa, kuten elokuvissa (Predator 2 -elokuvan lopussa voitonmerkkien joukossa roikkuva alienin kallo, Alien vs. Predator), kirjoissa ja videopeleissä.
Aleksanteri I (paavi)

| Aleksanteri I |
| --- | --- |

Henkilötiedot
Syntynyt: 10. tammikuuta 75 Rooma
Kuollut: 116 Rooma
Paavi
Paavius alkoi:  107
Paavius päättyi:  116
Edeltäjä:  Pyhä Evaristus
Seuraaja:  Pyhä Sixtus I
Pyhä Aleksanteri I (10. tammikuuta 75–116) oli 6. paavi ja syntyjään roomalainen. Hänen kymmenvuotinen kautensa alkoi vuonna 107 ja päättyi 116, jolloin hän kuoli.
Aleksanterin virkakaudesta tiedetään vain vähän. Jotkut katoliset kirjoittajat liittävät hänet siunatun veden käyttöönottoon sekä siihen tapaan, jossa siunattu ehtoollisviini sekoitetaan veden kanssa, mutta tämä on epätodennäköistä, vaikkakin hän on voinut tehdä lisäyksiä liturgiaan. Jotkut uskovat hänen kokeneen marttyyrikuoleman mahdollisesti mestaamalla joko keisari Trajanuksen tai Hadrianuksen aikana.
Aiheesta muualla

Artikkeli Pyhästä Aleksanteri I:stä
Anjou

Anjoun sijainti Ranskan kartalla
Anjou (lat. Andegavia) on historiallinen maakunta Loiren laaksossa Länsi-Ranskassa. Se vastaa suunnilleen nykyistä Maine-et-Loiren departementtia. Maakunnan nimi tulee andecavien gallialaisheimosta.
Anjoun vaakuna.
Anjou sai kreivikunnan oikeudet 900-luvulla ja herttuakunnan oikeudet vuonna 1360. Ennen joutumistaan Ranskalle se kuului Englannin kuninkaalle vuosina 1154–1204.
Kuningas Ludvig IX antoi vuonna 1246 Anjoun herttuan arvon veljelleen Kaarlelle, josta tuli myöhemmin Napolin ja Sisilian kuningas Kaarle I. Anjoun suku hallitsi Napolia vuoteen 1435. Viimeinen Anjoun herttua kuoli vuonna 1481, ja Anjou palautui Ranskalle.
Anjoun suvun kuninkaat hallitsivat 1300-luvulla myös Puolaa ja Unkaria. Unkarissa ensimmäinen Anjoun suvun kuningas oli Kaarle Robert, Kaarle I:n pojanpojanpoika, joka hallitsi vuosina 1310–1342. Kaarle Robertin poika Ludvig tuli Unkarin kuninkaaksi isänsä kuoleman jälkeen ja nousi vuonna 1370 myös Puolan valtaistuimelle. Ludvigin kuoltua vuonna 1382 Puolan ja Unkarin personaaliunioni hajosi. Hänen tyttäristään Mariasta tuli Unkarin ja Jadwigasta Puolan kuningatar.
Anjou (täsmennyssivu)

Anjou voi tarkoittaa ainakin seuraavia:
Anjou, historiallinen maakunta Länsi-Ranskassa
Anjou, viininviljelyalue Länsi-Ranskassa
Anjounsaaret, Uuden-Siperian saariin kuuluva saariryhmä
Anjou, kunta Isèren departementissa Itä-Ranskassa
Anjou, Montrealin kaupunginosa ja entinen kaupunki Kanadassa
sukuja:
Anjou, Englantia hallinneen Plantagenet-suvun ranskalainen kantasuku
Anjou eli vanhempi Anjou-suku, Napolia, Unkaria, Puolaa ja Provencea 1200–1400-luvuilla hallinnut suku
nuorempi Anjou-suku, Provencea ja Napolia 1300–1400-luvuilla hallinnut suku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anjou”, voi hakea sivunnimihaulla, laajalla sivunnimihaulla tai tekstihaulla.
Anjouanin tähden ritarikunta

Ritarikunnan tunnuksia
Anjounin tähden ritarikunta (ransk. Ordre de l'Étoile d'Anjouan) on komorilainen kunnianosoitus. Se on perustettu vuonna 1874. Ranskan otettua Komorit siirtomaakseen vuonna 1896 ritarikunta otettiin osaksi ranskalaista palkitsemisjärjestelmää, ja vuonna 1950 se nimettiin uudelleen Merentakaisen Ranskan ritarikunnaksi. 13 vuotta myöhemmin ritarikunta lakkautettiin ja sen tilalle perustettiin kansallinen ansioritarikunta. Siirtomaa-aikana sitä myönnettiin tunnustuksena vähintään 3 vuoden ansiokkaasta palveluksesta siirtomaahallinnon hyväksi Intian valtamerellä. Myöhemmin vaatimus pidennettiin 9 vuoteen.
Ritarikunta palautettiin vuonna 1992, ja sitä myönnetään tunnustuksena erinomaisista ansioista kansakunnan hyväksi niin sotilaille kuin siviileillekin. Ritarikunnan suurmestarina toimii Komorien presidentti.
Kunnianosoitusta jaetaan viidessä luokassa:
suurristi
suurupseeri
komentaja
upseeri
ritari
Antonio José Frondosa

Antonio José Frondosa (13. kesäkuuta 1909 Dumalag – 19. syyskuuta 1993) oli filippiiniläinen roomalaiskatolinen arkkipiispa. Hänet vihittiin papiksi 8. maaliskuuta 1936 ja nimitettiin Capizin piispaksi 5. maaliskuuta 1952, sitten sen arkkipiispaksi 17. tammikuuta 1976. Frondosan konsekroi piispaksi 28. toukokuuta 1952 José Maria Cuenco, jota avustivat Manuel Yap ja Miguel Acebedo y Flores.
Frondosa osallistui Vatikaanin toiseen kirkolliskokoukseen. Hän jäi eläkkeelle 18. kesäkuuta 1986.
Anthien

| Anthien |
| --- | --- |
 Château de Villemolin
 vaakuna
 Anthien
 Koordinaatit: 47°18′47″N, 3°44′25″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Clamecy
Pinta-ala:  
 – Kokonaispinta-ala:  19,7 km²
Väkiluku (2018):  173 
 – Väestötiheys:  8 as./km²
Kunnan numero:  58008
Infobox OKVirheellinen NIMI-arvo: 
Anthien on kunta Ranskassa Nièvren departementissa Burgundi-Franche-Comtén alueella. Se sijaitsee noin 27 kilometriä Clamecyn kaupungista kaakkoon.
Kunnan nähtävyys on linna Château de Villemolin. Linna sijaitsee korkealla, josta on näköala ympäröiville Morvanin metsäisille kukkuloille. Linna on hevosenkengän muotoinen, ja sitä reunustavat kolme tornia. Linna on rakennettu 1300-luvulla roomalaisen "villa molini" -nimisen huvilan paikalle. Nykyasunsa se sai kuitenkin 1600- ja 1800-luvuilla. Linnan uusklassinen kappeli on rakennettu vuonna 1830, ja siellä on nähtävillä 1400-luvulla tehty puulle maalattu pietà. Linna on ollut vuodesta 1538 lähtien De Certaines -suvun omistuksessa. Linnaan on maksullinen sisäänpääsy. Linnassa kuvattiin vuonna 2003 ilmestynyt elokuva Le Mystère de la chambre jaune.
Aiheesta muualla

Kuvia tai muita tiedostoja aiheesta Anthien Wikimedia Commonsissa
Antonio José Plaza

Antonio José Plaza (21. joulukuuta 1909 Mar del Plata – 11. elokuuta 1987) oli argentiinalainen roomalaiskatolinen arkkipiispa. Hänet vihittiin papiksi La Platan arkkihiippakuntaan 21. joulukuuta 1934 ja nimitettiin Azulin hiippakunnan vihkipiispaksi sekä Doberuksen titulaaripiispaksi 16. toukokuuta 1950. Piispaksi vihkiminen seurasi 25. heinäkuuta. Pääkonsekraattorina toimi Zenobio Lorenzo Guilland, jota avustivat Anunciado Serafini ja Germiniano Esorto.
Plaza sai 28. elokuuta 1953 nimityksen Azulin piispaksi, jonka virkaan hänet asetettiin 31. lokakuuta. Hänet nimitettiin 14. marraskuuta 1955 La Platan arkkipiispaksi, ja tähän virkaan hänet asetettiin 17. joulukuuta. Hän osallistui Vatikaanin toiseen kirkolliskokoukseen. Hän jäi eläkkeelle 18. joulukuuta 1985.
Antonio José Ramírez Salaverría

Antonio José Ramírez Salaverría (31. lokakuuta 1917 – 28. kesäkuuta 2014) oli venezuelalainen roomalaiskatolinen piispa. Hänet vihittiin papiksi 14. heinäkuuta 1940 ja nimitettiin Maturínin hiippakunnan piispaksi 24. toukokuuta 1958. Piispaksi vihkiminen seurasi 14. syyskuuta. Pääkonsekraattorina toimi Raffaele Forni, jota avustivat Juan José Bernal Ortiz ja Crisanto Darío Mata Cova.
Ramírez Salaverría osallistui Vatikaanin toiseen kirkolliskokoukseen. Hän jäi eläkkeelle 7. toukokuuta 1994.
Alice Pike Barney

| Alice Pike Barney |
| --- | --- |
 Alice Pike Barneyn omakuva
Henkilötiedot
Syntynyt: 14. tammikuuta 1857 Cincinnati,  Yhdysvallat
Kuollut: 16. heinäkuuta 1931 Los Angeles (74 vuotta)
Kansalaisuus:   Yhdysvallat
Ammatti:  taidemaalari
Vanhemmat:  Samuel ja Ellen Pike
Puoliso:  Albert Clifford Barney Christian Dominick Hemmick
Lapset:  Natalie Clifford Barney  Laura Clifford Barney
Alice Pike Barney (alun perin Alice Pike, 14. tammikuuta 1857 – 16. heinäkuuta 1931) oli yhdysvaltalainen taidemaalari, kirjailija, teatteriohjaaja ja mesenaatti. Hänen tyttärensä olivat kirjailija ja salonginpitäjä Natalie Clifford Barney ja Bahá'í-kirjailija Laura Clifford Barney.
Varhainen elämä

Barneyn vanhemmat Samuel ja Ellen Pike olivat tunnettuja taiteen ystäviä Cincinnatissa, missä he rakennuttivat kaupungin ensimmäisen oopperatalon. Alice Pike tapasi lapsesta asti muusikoita, impressarioita ja näyttelijöitä jotka vierailivat hänen vanhempiensa luona.
Perheen muutettua New Yorkiin 1866 Barneyn isä rakennutti 23. kadun ja 8. avenuen kulmaukseen talon josta sittemmin tuli Grand Opera House.  Barney oli nuorin perheen neljästä lapsesta ja ainoa lapsista joka oli isänsä tavoin kiinnostunut kulttuurista; lapsena hän osoitti taipumuksia laulajaksi ja pianistiksi.[lähde? ]
Alice Pike rakastui Henry Morton Stanleyhin. Vanhemmat eivät hyväksyneet tätä suhdetta. Vuonna 1876 Alice meni naimisiin varakkaan tehtailijan pojan, Albert Clifford Barneyn kanssa. Pariskunta muutti Cincinnatiin.
Heille syntyi kaksi tytärtä, Natalie Clifford Barney vuonna 1876 ja Laura Barney vuonna 1879.
Taideopinnot

Kesällä 1882 Alice Barney tapasi Oscar Wilden, joka oli luentokiertueella Yhdysvalloissa. Koko päivän kestänyt keskustelu muutti hänen elämänsä, sillä Wilde rohkaisi häntä toteuttamaan taiteellisia pyrkimyksiään aviomiehen vastustuksesta huolimatta.<erf name="WC"/>
Barney alkoi ottaa piirustustunteja vuonna 1885.
Vuonna 1887 Alice matkusti Pariisiin ollakseen lähempänä tyttäriään kun he opiskelivat Les Ruchesissa, ranskalaisen feministikasvattajan Marie Souvestren perustamassa koulussa. Siellä ollessaan hän opiskeli taidemaalausta Carolus-Duranin opastamana. Hän palasi Pariisiin 1896 tuodakseen tyttärensä Lauran hoitoon ranskalaiseen sairaalaan jalkakivun takia ja jatkoi opiskelua Carolus-Duranin kanssa sekä sai oppitunteja espanjalaiselta taidemaalarilta Claudio Castelucholta. Barney oli yksi ensimmäisistä opiskelijoista James Abbott McNeill Whistlerin perustamassa akatemiassa.  Pian Whistler kuitenkin menetti mielenkiintonsa taideopetukseen ja koulu suljettiin, mutta hän vaikutti kuitenkin Barneyn taiteeseen.
Vuonna 1899 Barney perusti salongin vuokra-asuntoonsa; säännöllisiä vieraita olivat symbolistiset taidemaalarit Lucien Lévy-Dhurmer, John White Alexander sekä John White Alexander, ja Barneyn taiteessa alkoi näkyä symbolistien vaikutteita.
Barneyn tyttären Natalien kirjoittaessa  Quelques Portraits-Sonnets de Femmes -nimistä lukukirjaa ranskalaisesta runoudesta, Barney tarjoutui kuvittamaan kirjan. Hän ei ymmärtänyt kirjan rakkausrunojen sisällön olevan suunnattu naisille eikä tiennyt, että kolme neljästä naisesta jotka olivat malleina kirjan kuvitusta varten, olivat hänen tyttärensä rakastajattaria. Alicen mies Albert sai tietää kirjan teeman sanomalehdestä,   hän ryntäsi Pariisiin jossa hän osti sekä tuhosi kustantajan jäljellä olevat olleet kopiot sekä painolaatat. Hän myös vaati että Barney ja Natalie palaavat Yhdysvaltoihin.
Barneyllä oli useita taidenäyttelyitä suurissa gallerioissa kuten Corcoran Gallery of Art. Myöhempinä vuosinaan hän kehitti ja patentoi mekaanisia laitteita, kirjoitti sekä esiintyi useissa näytelmissä sekä oopperassa. Monet hänen tauluistaan ovat nykyisin Smithsonian American Art Museum-museon kokoelmassa. Hän kääntyi Bahá'í-uskontoon noin vuonna 1900.